Naz en Xixón. Sos padres fueron don Ricardo García-Rendueles y Muñiz, nacíu en Xixón, procurador de los tribunales, y doña Florentina Gutiérrez Lamuño Vivansán, de Santa María de la Corte, Uviéu. Tuvo tres hermanos, Luis, José Pepín, y Ricardo. El tamién escritor Ricardo García-Rendueles y González yera primu suyu. Fizo los sos primeros estudios nel Colexu de La Inmaculada, de los padres xesuites, finándolos nel añu 1898. Con vocación relixosa, ingresó nel Seminariu de Valdediós del que pasó, al añu siguiente al Seminariu Conciliar d'Uviéu, onde finó la so carrera eclesiástica en 1903.